text: [{"text_idx": "#000002", "text": "Moldova hevur havt eitt gott 2023 men er annars eitt landsli\u00f0, sum F\u00f8royar kunnu sammetast vi\u00f0 i\u0301 styrki. Ta\u00f0 enda\u00f0i 2-1, seinast li\u00f0ini hittust a\u0301 To\u0301rsv\u00f8lli."}, {"text_idx": "#000003", "text": "Ha\u030akan Ericson heilsar uppa\u0301 sp\u00e6larar si\u0301nar eftir 2-0 tapi\u00f0 i\u0301 Po\u0301llandi, har F\u00f8royar h\u00f8vdu bo\u0301ltin heilt li\u0301ti\u00f0 og skaptu so at siga einki men leingi sto\u0301\u00f0u v\u00e6l i\u0301mo\u0301ti. Nu\u0301 skal hugsunarha\u0301tturin vera \u00f8\u00f0rvi\u0301si (Mynd: Sverri Egholm)"}, {"text_idx": "#000004", "text": "F\u00f8royska A-landsli\u00f0i\u00f0 vi\u00f0 monnum hev\u00f0i fer\u00f0adag i\u0301 gja\u0301r. Si\u0301\u00f0ani vandu teir, i\u00f0 sp\u00e6ldu li\u0301ti\u00f0 ella einki i\u0301 dystinum i\u0301 Po\u0301llandi, eitt sindur vi\u00f0 bo\u0301lti a\u0301 To\u0301rsv\u00f8lli. Hinir h\u00f8vdu styrkivenjing.Seinni i\u0301 dag er vanliga venjingin dagin fyri dyst. Ha\u030akan Ericson, Eli Hentze og teir i\u0301 ho\u0301pinum hava si\u0301\u00f0ani si\u0301\u00f0sta bri\u0301ksl i\u0301 Po\u0301llandi hugsavna seg um at fyrireika seg til Moldova-dystin. N\u00e6stu ti\u0301marnir skulu eisini ny\u0301tast v\u00e6l.Hetta ver\u00f0ur ey\u00f0s\u00e6\u00f0 ein heilt \u00f8\u00f0rvi\u0301si uppga\u0301va enn tann ho\u0301sdagin. Dystarmyndin kemur ikki at li\u0301kjast, og F\u00f8royar fara allarhelst at vera v\u00e6l meira a\u0301 bo\u0301ltinum enn i\u0301 Varsjava. Hetta er a\u0301 pappi\u0301rinum meira ein 50-50 dystur. Ta\u00f0 vi\u0301sa veddingarfyrit\u00f8kurnar, og ta\u00f0 komu f\u00f8roysku umbo\u00f0ini i\u0301 Po\u0301llandi eisini inn a\u0301 ho\u0301skv\u00f8ldi\u00f0.Si\u0301 samr\u00f8\u00f0ur her: Ha\u030akan EricsonMattias LamhaugeJo\u0301annes Bjartali\u0301\u00f0S\u00f8lvi Vatnhamar"}, {"text_idx": "#000005", "text": "Ta\u00f0 ver\u00f0ur ikki Robert Lewandowski-go\u0301\u00f0ska, i\u00f0 okkara m\u00f8ta i\u0301 morgin. Moldovara hava to\u0301 sja\u0301lvsa\u0301lit og hava koppa\u00f0 Po\u0301llandi fyrr i\u0301 a\u0301r (Mynd: Sverri Egholm)Si\u0301 eisini: Lewandowski var snildur og na\u0301\u00f0ileysurF\u00f8royar skulu eisini avrika og megna meira vi\u00f0 bo\u0301ltinum. Eitt stig er komi\u00f0 til h\u00f8ldar i\u0301 teimum fy\u0301ra dystunum i\u0301 undankappingini higartil. Ta\u00f0 var mo\u0301ti ju\u0301st Moldova. Hetta var i\u0301 fyrsta dystinum i\u0301 a\u0301r, har F\u00f8royar komu a\u0301 odda, men har heimali\u00f0i\u00f0 veruliga to\u0301k yvir eftir ste\u00f0gin.Moldova hevur eisini havt eitt serstakt og sto\u0301rt a\u0301r. Tri\u0301ggir dagar eftir dystin mo\u0301ti F\u00f8royum fingu moldovar aftur eitt stig, ta\u0301 Kekkia vitja\u00f0i. I\u0301 juni kom Moldova afturum 0-2 mo\u0301ti Po\u0301llandi men megna\u00f0i a\u0301 o\u0301tru\u0301ligan ha\u0301tt at venda ti\u0301 og vinna. I\u0301 gja\u0301r sp\u00e6ldi li\u00f0i\u00f0 1-1 javnleik i\u0301 venjingarydysti i\u0301 Eysturri\u0301ki. Moldova er annars nummar 164 a\u0301 FIFA styrkislistanum. Bert fy\u0301ra evropeisk lond eru styrkismett l\u00e6gri. F\u00f8royar eru nummar 129 samanlagt. Ta\u00f0 eydna\u00f0ist at vinna 2-1, ta\u0301 Moldova vitja\u00f0i fyri tveimum a\u0301rum si\u0301\u00f0ani i\u0301 HM-undankappingini. Ho\u0301ast betri u\u0301rslit enn F\u00f8royar i\u0301 a\u0301r, so hvi\u0301lir a\u0301vi\u0301st try\u0301st a\u0301 f\u00f8royska li\u00f0num til dystin a\u0301 To\u0301rsv\u00f8lli i\u0301 morgin. Hann byrjar klokkan 17."}, {"text_idx": "#000006", "text": "Brandur Hendriksson Olsen i\u0301 2-1 dystinum mo\u0301ti Moldova 7. september i\u0301 2021. Ska\u0301lvi\u0301kingurin byrjar allarhelst inni i\u0301 morgin, og fer ta\u00f0 at gera sto\u0301ran mun fyri bo\u0301ltsp\u00e6li\u00f0 hja\u0301 F\u00f8royum. Ha\u030akan Ericson og hansara menn skulu aftur hava stig (Mynd: Jens Kr. Vang)"}, {"text_idx": "#000009", "text": "U21-landsli\u00f0i\u00f0 so at siga o\u0301broytt\n13 ny\u0301ggir venjarar fingi\u00f0 pro\u0301gv"}, {"text_idx": "#000010", "text": "U21-landsli\u00f0i\u00f0 so at siga o\u0301broytt"}, {"text_idx": "#000011", "text": "13 ny\u0301ggir venjarar fingi\u00f0 pro\u0301gv"}]